**NÁRODNÁ RADA SLOVENSKEJ REPUBLIKY**

**VII. volebné obdobie**

## Návrh

## Zákon

z ...................2019,

**ktorým sa mení zákon č. 106/2018 Z. z. o prevádzke vozidiel v cestnej premávke a o zmene a doplnení niektorých zákonov**

Národná rada Slovenskej republiky sa uzniesla na tomto zákone:

**Čl. I**

Zákon č. 106/2018 Z. z. o prevádzke vozidiel v cestnej premávke a o zmene a doplnení niektorých zákonov sa mení takto:

1. V § 86 ods. 1 písm. l) sa vypúšťajú slová „a umožniť zriadenie trvalého vzdialeného elektronického prístupu k videozáznamu uloženému lokálne na serveri stanice technickej kontroly subjektom podľa § 105 ods. 5“.
2. V § 87 ods. 1 písm. l) sa vypúšťajú slová „a umožniť zriadenie trvalého vzdialeného elektronického prístupu k videozáznamu uloženému lokálne na serveri pracoviska emisnej kontroly subjektom podľa § 114 ods. 5“.
3. V § 105 sa vypúšťa odsek 5.

Doterajšie odseky 6 až 8 sa označujú ako odseky 5 až 7.

1. V § 105 odsek 5 znie:

„(6) Ak záznam vyhotovený monitorovacím záznamovým zariadením nie je využitý na účely podľa odseku 4, technická služba technickej kontroly a oprávnená osoba technickej kontroly je povinná zabezpečiť, aby sa zlikvidoval po 20 kalendárnych rokoch od vykonania technickej kontroly.“.

1. V § 105 ods. 6 sa vypúšťajú slová „uloženie podľa odseku 5 a“.
2. V § 114 sa vypúšťa odsek 5.

Doterajšie odseky 6 až 8 sa označujú ako odseky 5 až 7.

1. V § 114 odsek 5 znie:

„(6) Ak záznam vyhotovený monitorovacím záznamovým zariadením nie je využitý na účely podľa odseku 4, technická služba emisnej kontroly a oprávnená osoba emisnej kontroly je povinná zabezpečiť, aby sa zlikvidoval po 20 kalendárnych rokoch od vykonania emisnej kontroly.“.

1. V § 114 ods. 6 sa vypúšťajú slová „uloženie podľa odseku 5 a“.
2. V § 150 ods. 1 písm. h) sa slová „podľa § 105 ods. 8“ nahrádzajú slovami „podľa § 105 ods. 7“ a slová „podľa § 114 ods. 8“ nahrádzajú slovami „podľa § 114 ods. 7“.
3. Za § 170 sa vkladá § 170a, ktorý vrátane nadpisu znie:

**„§ 170a**

**Prechodné ustanovenie k úpravám účinným od 1. januára 2020**

So záznamom vyhotoveným monitorovacím záznamovým zariadením vo forme videozáznamu na účely technickej kontroly a emisnej kontroly podľa právnej úpravy účinnej do 31. decembra 2019 sa po 31. decembri 2019 nakladá podľa právnej úpravy účinnej do 31. decembra 2019; práva a povinnosti povinných osôb a oprávnených osôb súvisiace s nakladaním s týmto videozáznamom zostávajú zachované aj po 31. decembri 2019.“.

**Čl. III**

Tento zákon nadobúda účinnosť 1. januára 2020.